ศูนย์เอราวัณ เพิ่มศักยภาพรับ-ส่งผู้ป่วย เพิ่มคู่สายด่วน 1669 เป็น 60 คู่สาย
พล.ต.อ.อัศวิน ขวัญเมือง ผู้ว่าราชการกรุงเทพมหานคร เปิดเผยว่า เพื่อเป็นการเตรียมความพร้อมรับสถานการณ์การแพร่ระบาดของโรคโควิด-19 ที่อาจมีการแพร่ระบาดเพิ่มมากขึ้นและเพิ่มศักยภาพการนำส่งผู้ป่วยเข้ารับการรักษา ณ โรงพยาบาลสนาม ศูนย์พักคอยเพื่อส่งต่อ (Community Isolation : CI) หรือโรงพยาบาลในกรณีที่มีผู้ป่วยแสดงอาการ หรือมีอาการรุนแรง กรุงเทพมหานคร โดยศูนย์เอราวัณ ได้เพิ่มจำนวนคู่สาย สายด่วน  1669  จากเดิม  30 คู่สาย เป็น 60 คู่สาย พร้อมเจ้าหน้าที่บริการตลอด 24 ชั่วโมง  และภายในสัปดาห์หน้ามีแผนจะเพิ่มคู่สายอีก 60 คู่สาย โดยยังคงมีเป้าหมายนำส่งผู้ป่วยเข้าสู่ระบบการรักษาภายใน 1 วันโดยไม่ให้มีผู้ป่วยตกค้าง นอกจากนี้ ได้ปรับปรุงศักยภาพการรับ-ส่งผู้ป่วย โดยร่วมกับเครือข่าย อาทิ เทศกิจ  50 เขต เจ้าหน้าที่ทหาร อาสาสมัคร  มูลนิธิต่างๆ ทำให้รับ-ส่งผู้ป่วยได้รวดเร็วขึ้น จากเดิมสามารถรับผู้ป่วยได้วันละ 150 คน เพิ่มเป็นวันละ  300 คน โดยรถ 1 คัน จะรับผู้ป่วยวันละ 2 รอบๆ ละ 3 คน